### NN 61/2016 (6.7.2016.), Odluka o utvrđivanju interesa Republike Hrvatske za izgradnju platoa A5 u radnoj zoni R-27 Kukulja­novo

VLADA REPUBLIKE HRVATSKE

1530

Na temelju članka 13. stavka 1. u vezi s člankom 2. stavcima 1. i 2. Zakona o izvlaštenju i određivanju naknade (»Narodne novine«, broj 74/14), Vlada Republike Hrvatske je na sjednici održanoj 8. lipnja 2016. godine, donijela

ODLUKU

O UTVRĐIVANJU INTERESA REPUBLIKE HRVATSKE ZA IZGRADNJU PLATOA A5 U RADNOJ ZONI R-27 KUKULJANOVO

I.

Izgradnja platoa A5 u Radnoj zoni R-27 Kukuljanovo na nekretninama u k.o. Kukuljanovo označenim kao:

– k.č.br. 1193/1, upisanoj u zk.ul. 177 (nastaloj od dijelova k.č.br. 1193/1 upisane u zk.ul. 177, k.č.br. 1574/40 upisane u zk.ul. 2001, k.č.br. 7439 upisane u zk.ul. 2540, k.č.br. 1043/3 upisane u zk.ul. 1979, k.č.br. 1037/1 upisane u zk.ul. 176, k.č.br. 1037/3 i k.č.br. 1037/4 upisanih u zk.ul. 2618, k.č.br. 1074/5 upisane u zk.ul. 177, k.č.br. 7440 upisane u zk.ul. 2540, k.č.br. 1053 i k.č.br. 1054 upisanih u zk.ul. 1979, k.č.br. 1051 i k.č.br. 1052 upisanih u zk.ul. 176, k.č.br. 1050/1 upisane u zk.ul. 2592, k.č.br. 1049/2 upisane u zk.ul. 2591, k.č.br. 1048/4 upisane u zk.ul. 1573, k.č.br. 1059/2 upisane u zk.ul. 1133 i k.č.br. 1060/3 upisane u zk.ul. 1413), površine 22 025 m² u vlasništvu i posjedu Industrijske zone d.o.o. Bakar

– k.č.br. 1048/3, upisanoj u zk.ul. 2523 (nastaloj od dijelova k.č.br. 1048/3, upisane u zk.ul. 2523, k.č.br. 1044/2 upisane u zk.ul. 2517, k.č.br. 1075/2 upisane u zk.ul. 2512, k.č.br. 1045/2 upisane u zk.ul. 2516, k.č.br. 1050/2 upisane u zk.ul. 2513, k.č.br. 1049/1 upisane u zk.ul. 2519, k.č.br. 1048/1 i k.č.br. 1048/2 upisanih u zk.ul. 2516 u vlasništvu Grada Bakra, a posjedu Industrijske zone d.o.o. Bakar i k.č.br. 1055/4 upisane u zk.ul. 2552), površine 868 m², u vlasništvu i posjedu Grada Bakra

– k.č.br. 1193/17, upisanoj u zk.ul. 2516 (nastaloj od dijelova k.č.br. 1193/17 upisane u zk.ul. 2516, k.č.br. 1057/1 upisane u zk.ul. 2453, k.č.br. 1059/1 upisane u zk.ul. 2516, k.č.br. 1060/2 upisane u zk.ul. 2522, k.č.br. 1061/1 upisane u zk.ul. 2516, k.č.br. 1193/19 upisane u zk.ul. 2524 i k.č.br. 1574/141 upisane u zk.ul. 2516), površine 1176 m², u vlasništvu i posjedu Grada Bakra

– k.č.br. 2336/2, upisanoj u zk.ul. 1245, površine 145 m², u vlasništvu Marije Cuculić udove Matove, i u posjedovne listove br. 73 i 210 k.o. Kukuljanovo u jednom dijelu u posjedu Olge Haramija, a u drugom dijelu u posjedu Štefanije Srića

– k.č.br. 1044/1, upisanoj u zk.ul.1215 te posjedovni list 1516, površine 677 m², u suvlasništvu i suposjedu Industrijske zone d.o.o. Bakar u 60/290 dijela, Paškva Milak Ivanova u 80/290 dijela, Jurja Cuculića u 80/290 dijela, Ivane Cuculić u 20/290 dijela, Ivanke Sergo r. Ježić u 20/290 dijela, Marije Vranić u 18/290 dijela, Bogoljuba Borčića u 6/290 dijela, Borisa Borčića u 3/290 dijela i Ljiljane Borčić u 3/290 dijela

– k.č.br. 1074/4, upisanoj u zk.ul. 2362 te posjedovni list 1424, površine 154 m², u suvlasništvu Industrijske zone d.o.o. Bakar u 7/8 dijela i Grifon grad d.o.o. u 1/8 dijela te u suposjedu Industrijske zone d.o.o. Bakar u 7/8 dijela i G.P. Matijević, Bakar, Nautička 13 u 1/8 dijela

– k.č.br. 1055/3, upisanoj u zk.ul. 1600 te posjedovni list 1443, površine 507 m² u suvlasništvu i suposjedu Vlatke Cuculić i Grada Bakra svakog u 1/2 dijela

– k.č.br. 1055/1, upisanoj u zk.ul. 2723, te posjedovni list 93, površine 562 m² u vlasništvu Industrijske zone d.o.o. Bakar, a u posjedu Frane Kljuna

– k.č.br. 1055/2 upisanoj u zk.ul. 2619 te posjedovni list 1493, površine 430 m², u suvlasništvu i suposjedu Vlatke Cuculić i Industrijske zone d.o.o. Bakar svakog u 1/2 dijela, sve u k.o. Kukuljanovo

u interesu je Republike Hrvatske.

II.

Interes Republike Hrvatske iz točke I. ove Odluke utvrđuje se na temelju pravomoćne lokacijske dozvole Primorsko-goranske županije, Upravnog odjela za graditeljstvo i zaštitu okoliša, klase: UP/I-350-05/11-03/132, urbroja: 2170/1-03-01/6-12-19, od 1. ožujka 2012. godine, čije važenje je produženo do 22. ožujka 2016. godine Rješenjem tog tijela, klase: UP/I-350-05/14-05/8, urbroja: 2170/1-03-01/6-14-2, od 4. travnja 2014. godine, mišljenja Gradskog vijeća Grada Bakra, klase: 021-05/14-01/08, urbroja: 2170-02-04/1-14-26, od 11. prosinca 2014. godine, Zaključka Županijske skupštine Primorsko-goranske županije, klase: 021-04/15-01/5, urbroja: 2170/1-01-01/5-15-65, od 21. svibnja 2015. godine te parcelacijskog elaborata tvrtke Geoinženjering d.o.o. Rijeka br. 02-14/12, od 4. svibnja 2012. godine ovjerovljenog da je izrađen u skladu s lokacijskom dozvolom.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/15-04/247

Urbroj: 50301-09/09-16-4

Zagreb, 8. lipnja 2016.

Predsjednik

Tihomir Orešković, v. r.